**Dakota Mayi Johnson** (sündinud 4. oktoobril 1989 Austinis) on USA näitleja ja modell. Ta on Don Johnsoni ja Melanie Griffithi tütar ning tema emapoolne vanaema on näitleja Tippi Hedren. Ta tegi oma ekraanidebüüdi kõrvuti emaga komöödias "Segased Alabamas" (1999) ja ta nimetati 2006. aastal Miss Golden Globe'iks. 

Pärast keskkooli lõpetamist näitles ta filmides "Sotsiaalvõrgustik" (2010), "Koletu" (2011), "21 Jump Street" (2012) ja "Need for Speed: Kiirusevajadus" (2014). Ta mängis peaosa Foxi komöödiaseriaalis "Ben ja Kate" (2012–2013), mis oli eetris lühikest aega.

Johnson sai rahvusvahelise tunnustuse 2015. aastal pärast peaosa Anastasia Steele'i mängimist romantilises draamas "Viiskümmend halli varjundit", millega ta saavutas kuulsuse, pälvis People's Choice Awardsil rahva lemmikdraamanäitlejanna auhinna ja nomineeriti BAFTA tõusva tähe auhinnale. Samal aastal mängis ta filmides "Must missa" ja "Päikesest pimestatud" (2016) ning järgmistel aastatel kehastas taas Anastasia Steele'i filmis "Viiskümmend tumedamat varjundit" (2017) ja "Viiskümmend vabastatud varjundit" (2018).

Lapsepõlv
---------

Dakota Mayi Johnson sündis 4. oktoobril 1989 Austinis Texase osariigis näitlejate Melanie Griffithi ja Don Johnsoni tütrena. Tema emapoolsed vanavanemad on reklaamijuht ja endine lapsnäitleja Peter Griffith ning näitleja Tippi Hedren. Ta ema poolõde on näitleja Tracy Griffith ja poolvend tootmisdisainer Clay A. Griffin. Johnsoni endine kasuisa on näitleja Antonio Banderas. Tal on kuus poolõde ja -venda: neli isa poolt, sealhulgas näitleja Jesse Johnson, ja kaks ema poolt.

Johnson käis koolis Aspen Community Schoolis Aspenis Colorado osariigis. Hiljem õppis ta Santa Catalina Schoolis (Monterey, California), kuid lõpetas keskkooli New Roads Schoolis (Santa Monica, California). Lapsena oli ta innukas tantsija. 12-aastaselt osales ta fotosessioonil teiste kuulsuste lastega Teen Vogue'i jaoks, misjärel hakkas teda huvitama modellindus.

Karjäär
-------

### Näitlemine

1999. aastal tegi Johnson oma näitlejadebüüdi filmis "Segased Alabamas", kus tema ja ta poolõde Stella Banderas mängisid oma ema Melanie Griffithi tütreid. Filmi režissöör oli tema tollane kasuisa Antonio Banderas. 2006. aastal valiti ta Miss Golden Globe'iks ja ta oli esimene tiitlisaaja, kelle vanem oli varem sama tiitlit kandnud (ema Melanie Griffith 1975. aastal).

Kui Johnson lõpetas keskkooli, liitus ta William Morrise agentuuriga ja algas tema näitlejakarjäär. Ta mängis kriitikute hinnatud kassahitis "Sotsiaalvõrgustik", mille lavastas David Fincher. Samuti mängis ta fantaasiafilmis "Koletu", Ezna Sandi filmis "Chloe and Theo" ja So Yong Kimi filmis "For Ellen". 2012. aastal olid tal rollid Christopher Neili linateoses "Goats" koos David Duchovnyga, Nicholas Stolleri filmis "Lootusetult pikk kihlus", mille produtsent oli Judd Apatow, ja filmis "21 Jump Street". Ta mängis naispeaosa Chris Nelsoni 2014. aasta noortekomöödias "Kohtinguvahetus".

2012. aasta märtsis kehastas Johnson oma esimeses telerollis Kate'i Foxi komöödiaseriaalis "Ben ja Kate". Komöödiaseriaali tegemine lõpetati 25. jaanuaril 2013 pärast ühte hooaega. Johnson jätkas oma karjääri filmis "Need for Speed: Kiirusevajadus" (2014). Ta on näidelnud ka William Shakespeare'i "Cymbeline'i" filmiversioonis (2014).

Johnson "Musta missa" pressikonverentsil 7. septembril 2015
2013. aastal kehastas ta uut töötajat komöödiasarja "Kontor" viimases osas. Johnson mängis Anastasia (Ana) Steele'i filmis "Viiskümmend halli varjundit", mis linastus 2015. aasta veebruaris. Sellele rollile kandideerisid ka Lucy Hale, Felicity Jones, Elizabeth Olsen, Danielle Panabaker ja Shailene Woodley. 2015. aasta 15. veebruaril osales Johnson "Saturday Night Live'i" 40. aastapäeva erisaates ja oli selle saatejuht 28. veebruaril. Samal aastal näitles ta taas koos oma "21 Jump Streeti" ekraanikaaslase Johnny Deppiga mängufilmis "Must missa".

2015. aastal mängis ta Johnson Luca Guadagnino põnevikus "Päikesest pimestatud" koos Tilda Swintoni, Matthias Schoenaertsi ja Ralph Fiennesiga. Samuti mängis ta peaosa 2016. aasta komöödias "Kuidas olla vallaline".

Johnson harjutas balletti, et valmistuda õudusfilmi "Suspiria" Luca Guadagnino 2018. aasta uusversiooniks. Samal aastal oli tal peaosa põnevikus "7 võõrast El Royale'is". 2019. aastal mängis ta koos filmi "Sotsiaalvõrgustik" kaasnäitleja Armie Hammeriga Babak Anvari õudusfilmis "Wounds". Sama aasta filmis "Pähklivõi pistrik" mängis ta koos Bruce Derni ja Shia LaBeoufiga. Ta on näitleja ja produtsent kahes tulevases filmis (enda produktsioonifirmaga Silhouette Productions): need on "Forever, Interrupted", kus ta mängib noort leske, ja "Unfit", kus ta kehastab Carrie Bucki 1920. aastatel aset leidvas tõsielulises kohtudraamas, mis põhineb raamatul "Imbeciles: The Supreme Court, American Eugenics, and the Sterilization of Carrie Buck".

### Modellitöö

2006. aastal sõlmis Johnson lepingu firmaga IMG Models. Kuigi näitlemine on tema peamine töö, on ta olnud modell brändi Mango teksapükstele 2009. aastal ja osalenud Austraalia moeketi Wish kampaanias "Rising Star" 2011. aastal.

Isiklik elu
-----------

Johnson on kommenteerinud oma hoiakut sooliste võrdõiguslikkuse suhtes seoses tema rolliga filmis "Viiskümmend halli varjundit": "Ma olen selle filmi üle uhke. Ma ei ole üldse nõus inimestega, kes arvavad, et Ana on nõrk. Ma arvan, et Ana on tegelikult tugevam kui [meespeategelane Christian Grey]. Kõik, mis ta teeb, on tema valik. Ja kui mulle antakse võimalus julgustada naisi tegema oma kehaga, mida nad tahavad, ja mitte tundma häbi selle pärast, mida nad tahavad, siis teeb see mulle ainult rõõmu."

Filmograafia
------------

### Televisioon

| Aasta | Pealkiri | Roll | Märkused |
| --- | --- | --- | --- |
| 2012–13 | "Ben ja Kate" | Kate Fox | peaosa; 16 jagu |
| 2013 | "Kontor" | Dakota | jaos "Finale" |
| 2015 | "Saturday Night Live" | Saatejuht | jaos "Dakota Johnson / Alabama Shakers" |

Viited
------

1. ↑  "Dakota Johnson: Biography". TVGuide.com. Originaali arhiivikoopia seisuga 30.07.2013. Vaadatud 2.09.2013.
2. ↑  "Melanie Griffith and Dakota Johnson – Like Mother, Like Daughter – Hollywood's Hottest Moms". InStyle. Originaali arhiivikoopia seisuga 17.04.2008. Vaadatud 18.10.2011.
3. ↑  "Interview". Aspen Peak. Lk 146. Originaali arhiivikoopia seisuga 12.05.2010. Vaadatud 18.02.2013.
4. ↑  "Dakota Mayi Johnson's Profile, Biography & Heritage". Katagogi. 2014. Originaali arhiivikoopia seisuga 4.03.2016. Vaadatud 21.06.2014.
5. ↑  "Interview". *Aspen Peak*. Lk 146. Originaali arhiivikoopia seisuga 12.04.2010. Vaadatud 18.02.2013.
6. ↑  "Miss/Mr. Golden Globe". HFPA. Originaali arhiivikoopia seisuga 20.05.2016. Vaadatud 18.10.2011.
7. ↑  "Dakota Johnson Selected as 2006 Miss Golden Globe at 63rd Annual Golden Globe Awards to Be Telecast Live on NBC on Jan. 16; First Daughter of a Former Miss Golden Globe Ever to Be Chosen". Findarticles.com. Originaali arhiivikoopia seisuga 13.05.2009. Vaadatud 18.10.2016.
8. ↑  "MANGO blog". Mango.com. 14.10.2011. Originaali arhiivikoopia seisuga 19.02.2009. Vaadatud 18.10.2011.
9. ↑  "Dakota Johnson". Thelast-magazine.com. 25.10.2010. Vaadatud 18.10.2011.
10. ↑  Kroll, Justin (3.05.2011). "Dakota Johnson books trio of roles". *Variety*. Vaadatud 18.10.2011.
11. ↑  Andreeva, Nellie (23.03.2012). "Dakota Johnson Cast As The Lead Of Fox Comedy Pilot 'Ned Fox Is My Manny'". Deadline.com. PMC. Vaadatud 11.09.2013.
12. ↑  O'Connell, Michael (25.01.2013). "Fox Officially Cancels 'Ben and Kate,' Shuts Down Production". *The Hollywood Reporter*. Prometheus Global Media. Vaadatud 11.09.2013.
13. ↑  Puchko, Kristy (7.02.2013). "Ben And Kate's Dakota Johnson Feels The Need For Speed". *Cinema Blend*. Vaadatud 18.02.2013.
14. ↑  "Anton Yelchin & Dakota Johnson Set for Modern Day CYMBELINE Film Adaptation – BWWMoviesWorld". Broadwayworld.com. 19.08.2013. Originaali arhiivikoopia seisuga 7.09.2013. Vaadatud 8.09.2013.
15. ↑  "'Fifty Shades' Star Dakota Johnson Ties Up New Role (EXCLUSIVE)". *Variety*. Vaadatud 14.02.2015.
16. ↑  Schaefer, Stephen (5.04.2014). "Johnny Depp talks "Whitey"". Boston Herald. Vaadatud 21.06.2014.
17. ↑  Dave McNary (19.02.2015). "Fox Searchlight Makes a 'Splash' With Ralph Fiennes, Tilda Swinton and Dakota Johnson". *Variety*. Vaadatud 6.03.2015.
18. ↑  "First still of "A Bigger Splash": Matthias Schoenaerts, Tilda Swinton, Dakota Johnson and Ralph Fiennes". *imgur.com*. 27.07.2015. Vaadatud 28.07.2015.
19. ↑
20. ↑  McNary, Dave (14.06.2017). "Dakota Johnson, Bruce Dern Join Shia LaBeouf in 'The Peanut Butter Falcon'". *Variety.com*.
21. ↑  Dave McNary (10.07.2014). "'Fifty Shades of Grey' Star Dakota Johnson Joins 'Forever, Interrupted'". *Variety*. Vaadatud 6.03.2015.
22. ↑  McNary, Dave (7.03.2017). "Dakota Johnson to Star in Courtroom Drama 'Unfit' for Amazon". *Variety.com*.
23. ↑  "Interview". Originaali arhiivikoopia seisuga 12. aprill 2010.
24. ↑  "Dakota Johnson". Originaali arhiivikoopia seisuga 26. jaanuar 2010.
25. "Dakota Johnson, Matthias Schoenaerts to star in 'The Sound of Metal'". 22.01.2016.

Välislingid
-----------

* Dakota Johnson at Yahoo! Filmid